આ કિસ્સામાં એ જાણવું પણ અગત્યનું બની રહે છે કે આ અધિનિયમ કેવળ એવા સરકારી અધિકારીઓ કે ન્યાયાધીશોને જ લાગુ પડે છે, જેમનો હોદ્દો આગોતરી સરકારી પરવાનગી વિના રદ ન કરી શકાય. આનો અર્થ એ કે તેમની બરતરફી સરકારી પરવાનગી વિના કરી શકાતી હોય તો તેમના પર કાર્યવાહી ચલાવવા માટે પરવાનગીની જરૂર નથી. એમ જ હોય તો તપાસ સામે તેમને રક્ષણ આપવાનો કોઈ હેતુ સરતો નથી. અહીં એ પણ યાદ રાખવું જરૂરી બની રહે છે કે અદાલતી કાર્યવાહી દરમિયાન બરતરફીની જરૂર પડે તો જ સરકારની પરવાનગી અગત્યની બની રહે છે.